Rangsang Tuban (Hanacaraka)/Kaca 39


Alihaksara
/kaca 039/

nata adamel bojana ; ngiras wilujengan paboboting putra ; 
sareng sampun adungkap mangsa lahir ; sang putri anggerahi ; hoter tiyang sakaḍaton ;  nanging anggenipun anggerahi sang putri kasengkala ; bayinipun nungsang ; mila dangu boten saged medal ;  
anggenipun anggerahi ngantos pitung dinten pitung dalu ; netyanipun sampun asawang kunarpa ; 
ingkang ibu ; tansah amuwuni wontĕn ing iringan ;  langkung malih ; sang pangéran ;  anggenipun nyunḍang wontĕn ing ulonulon ; adus luli anelesi kajang sirah ngantos kados turasan ;  boten ḍahar ; boten sare ; 
sang prabu ; boten tahan nenggani ;  ngiwa wontĕn panepen ; boten ḍahar ḍahar ;  sarehning sampun tita ; bayi boten saged lahir ; aturing ḍukun sarta para tabib bayi kedah kawedalaken sarana pirantos ;  lajĕng angunjuki uninga ing sang prabu ; 
sang nata ; saya putek ing galih ;  kajawi marma ; sumelang manawi adadosaken sedaning putra ;  ananging ; boten saged meng gak aturing ḍukun ; ingkang murih harjaning putra ; 
ḍawuhipun sang prabu ; "wis ; mangsa boḍoa sira ;  ingsun wis aja sira unjuki maneh prakara iki ;  ingsun mung nguningani ; beciké  sarta slameté  bae" ; 
tumunten para ḍukun ian tabib ; sami pirembagan sa

jv Basa Jawa (Javanese)
Rangsang Tuban